شەفەق نیوز/ دەزگای فریاکەفتن ئازەربایجان راگەیان کەفتن یەک کوشیان و زەخمداربۊن ٣٠ کەس وە تەقینەوەیگ لەبان یانەیگ شەوانە لەناوڕاس باکو پایتەخت، و هەمیش بۊە هووکار زەرەدەیلیگ دارایی و ئاگریگ لەلی بۊەو.
میدیایل راگەیانن ئازەری باس ئەوە کردن ک رۊداوەگە لەناو یانەیگ شەوانە بۊ لە جادەی تارلان علەياربيكوف لەناوچەی سابایل.
وەرجەیە زانیارەیلیگ باس ٣ کوشیان و ٢٤ زەخمدار لەی تەقینەوە کردن.  
میدیایلیگ ناوخۆیی وتنیش هووکار رۊداوەگە لە تەقین بوتڵیگ گاز بۊە، ک هیشتیە یانەگە ئاگر بگرێد.
دەزگایل ئاگرکپکردن تۊنستن ئەو ئاگرە کپەو بکەن، و هیمان لە شۊن رۊداوەگە کارەیل مینەکردن وەردەوامە.
